Ιδιοκτήτης ηλεκτρονικού ιστοτόπου, εντός του οποίου γινόταν διανομή ψυχαγωγικού περιεχομένου όπως μουσική, ταινίες, βιβλία και παιχνίδια, καταδικάστηκε για πρώτη φορά στη χώρα μας.

ADVERTISING

Συγκεκριμένα, το Τριμελές Εφετείο Κακουργημάτων Κομοτηνής καταδίκασε σε ποινή κάθειρξης πέντε ετών τον ιδιοκτήτη των ηλεκτρονικών ιστοτόπων «greekstars.net» και «greekstars.co», για παράνομη διάθεση κινηματογραφικών έργων, μουσικής, βιβλίων, προγραμμάτων Η/Υ και ηλεκτρονικών παιχνιδιών.

Ο κατηγορούμενος αμέσως μόλις πάρθηκε η απόφαση οδηγήθηκε στη φυλακή.

Τέσσερις ποινικές διώξεις μεταξύ του 2009 και του 2012 είχαν ασκηθεί κατά του ιδιοκτήτη, ο οποίος παρά τις συλλήψεις που είχαν γίνει εις βάρος του συνέχιζε την παράνομη δράση του, αλλάζοντας απλώς κάθε φορά το domain-name του ιστότοπου που διατηρούσε.